**Վան Ճըլի** (չինարեն՝ 王哲林, փինյին՝ Wángzhélín, հունվարի 20, 1994(1994-01-20), Ֆուչժոու, Չինաստան), չինացի բասկետբոլիստ, որը խաղում է Չինաստանի բասկետբոլի ասոցիացիայի լիգայի «Շանհայի  շնաձուկ» թիմում։ «Մեմֆիս Գրիզլիս» բասկետբոլի ակումբը նրան ընտրել է 2016 թվականի բասկետբոլի ազգային ասոցիացիայի դրաֆթում և Ճոու Ցիի հետ նա դարձել է չինացի 8-րդ բասկետբոլիստը, որն ընտրվել է բասկետբոլի ազգային ասոցիացիայի դրաֆթում։

Բասկետբոլի երիտասարդական թիմում
-------------------------------

Վան Ճըլիի ծնողները Ֆուծիենի  տղամարդկանց և կանանց բասկետբոլի նախկին թիմերի անդամներ էին։ Ահա թե ինչու նա օժտված է բասկտեբոլի յուրահատուկ տաղանդով։ Վան Ճըլին սովորել է Ծինանի 3-րդ հիմնական դպրոցում։ Հինգերորդ դասարանում ուներ 1,70 մետր հասակ։ Նա 14 տարեկանում արդեն 2 մետր հասակ ուներ, երբ միացավ Ֆուծիենի բասկետբոլի երիտասարդական թիմին։

2010 թվականին նա առաջին անգամ ընտրվել է Չինաստանի բասկետբոլի երիտասարդական հավաքականի կազմում, մասնակցել 2010 թվականին Գերմանիայում կայացած մինչև 17 տարեկանների բասկետբոլի աշխարհի առաջնությանը և գրավել յոթերորդ տեղը։ Չնայած նրան, որ նա թիմի ամենաերիտասարդ և ամենաանփորձ խաղացողն է եղել, սակայն միջինը մեկ խաղում վաստակել է 5,8 միավոր և 4,9 անդրադարձ և փոխարինողից դարձել է հիմնական խաղացող։

Սեպտեմբերին մասնակցեց Եմենում կայացած 2010 թվականի Ասիայի մինչև 18 տարեկանների բասկետբոլի առաջնությանը։  Նրա շնորհիվ թիմը հաղթեց ինը խաղերում և հասավ առաջնություն՝ մեկ խաղում միջինը վաստակելով 14,3 միավոր և 8,6 անդրադարձ։ Հարավային Կորեայի դեմ եզրափակիչում նա նույնիսկ վաստակել է 27 միավոր և 19 անդրադարձ՝ Կուո Ալիունից հետո դառնալով թիմում երկրորդ լավագույն խաղացողը։

2011թ. հունիս-հուլիս ամիսներին նա մասնակցել է Լատվիայում կայացած մինչև 19 տարեկանների բասկետբոլի աշխարհի առաջնությանը։ «Դարպասների մոտ սպառնալիք» միջադեպի  (13 խաղացողներ  խնդրագիր են գրել՝ փոխարինելու մարզիչ Ֆան Պինին) պատճառով թիմը վատ ներկայացավ և զբաղեցրեց 13-րդ տեղը։

2012-ի մարտին Վան Ճըլին առաջին անգամ ընդգրկվեց Չինաստանի բասկետբոլի ազգային հավաքականի 21 հոգանոց մարզումային ցուցակում, սակայն նրան չհաջողվեց ընդգրկվել Լոնդոնի Օլիմպիական խաղերի 12 հոգանոց մարզումային ցուցակում։ Իսկ 2012թ.-ի ապրիլին կայացած Nike-ի բասկետբոլի միջազգային մրցումներում իր փայլուն կատարմամբ` 9 միավորով, 8 անդրադարձով և 2 արգելափակումով,  84։75 հաշվով հաղթեց Միացյալ նահանգների ազգային հավաքականին։ Նա լավագույն չին խաղացողն է Nike-ի մրցումների 17-ամյա պատմության մեջ։

Օգոստոսին նա մասնակցել է Մոնղոլիայում կայացած 2012 թվականի Ասիայի մինչև 18 տարեկանների բասկետբոլի երիտասարդական առաջնությանը։ Սա նաև երկրորդ անգամն է, որ Վան Ճըլին մասնակցում է մինչև 18 տարեկան ասիական մրցումներին։ Նա թիմի միակ խաղացողն է, ով ընտրվել է ազգային հավաքականում։ Նա վաստակել է միջինում 22,3 միավոր և 10,3 անդրադարձ մեկ խաղում։ Հարավային Կորեայի դեմ եզրափակչում, չնայած թիմի 13 միավորով հետ մնալուն, նա վաստակեց 3 միավոր և կատարեց 1 անդրադարձ, ինչպես նաև հավասարեցրեց հաշիվը։ Թիմը հաջողությամբ պաշտպանեց չեմպիոնի տիտղոսը՝ հաղթելով ինը խաղերում։ Նա նաև ընտրվեց որպես խաղի կարևորագույն մասնակից։

Սեպտեմբերին նա ընդգրկվել Է Չինաստանի ազգային օլիմպիական հավաքական և մասնակցել 2012 թվականի Ճապոնիայում անցկացվող Ասիայի բասկետբոլի առաջնությանը։ Սա նրա առաջին խաղն է մեծահասակների հետ․ նա միջինում վաստակեց 14 միավոր և 10 անդրադարձ յուրաքանչյուր խաղում, սակայն այդ ժամանակ նա դեռ կարիք ուներ բարելավելու իր մրցակցային կարողությունները։

Չինաստանի բասկետբոլի ասոցիացիայի ժամանակաշրջանում
-------------------------------------------------

2012թ.-ի հունիսին  Վան Ճըլին պաշտոնապես պայմանագիր կնքեց «Ֆուծիեն Սունսին» բասկետբոլի ակումբի հետ՝մասնակցելու Չինաստանի տղամարդկանց բասկետբոլի 2012-2013 թթ.-ի պրոֆեսիոնալ լիգային։

Նոյեմբերի 25-ին «Ցինտաո Շուանսին» թիմի դեմ առաջին լիգայի խաղում վաստակեց 11 միավոր և 6 անդրադարձ։ Դեկտեմբերի 7-ին «Ճըծիան Ճոույինհան»-ի դեմ խաղում վաստակեց 31 միավոր և 15 անդրադարձ, 2013 թվականի փետրվարի 1-ին« Ծիլին» թիմի դեմ խաղում նա վաստակեց 24 միավոր, 21 անդրադարձ և 6 փոխանցում։

Բասկետբոլի ազգային լիգա
-----------------------

2016 թվականին, երբ Վան Ճըլին 22 տարեկան էր նա մասնակցեց Բասկետբոլի ազգային ասոցիաիայի դրաֆթում և ընտրվեց «Մեմֆիս Գրիզլիս» ակումբում 57 համարի ներքո։

2018 թվականի հուլիսի 6-ին Չինաստանի բասկետբոլի ասոցիացիան և Բասկետբոլի ազգային ասոցիաիան ամառային մարզական լիգա էր կազմակերպել։ Այս խաղում Վան Ճըլին միացավ Չինաստանի տղամարդկանց բասկետբոլի «Կարմիր» թիմին։

Առաջին խաղում «Կարմիր թիմը» 36:56 հաշվով պարտվեց «Պիոներներին»։ Երկրորդ խաղում Վան Ճըլինի թիմը 66։78 հաշվով պարտվեց «Հրթիռ» թիմին։ Երրորդ խաղում Վան Ճըլինը վաստակեց երեք միավոր, սակայն կարմիր թիմը խոշոր հաշվով պարտվեց «Թագավոր» թիմին։ 2019 թվականին նա կրկին մասնակցեց ամառային լիգայի խաղերին Չինաստանի թիմի կազմում՝ տանելով մեկ հաղթանակ և չորս պարտություն։

Ժամանցային ծրագրեր
------------------

* 2019թ. «Վազիր» 3-րդ սեզոնի 8-րդ դրվագ

Ծանոթագրություններ
------------------

1. ↑  成长轨迹似姚明大郅阿联 王哲林一鸣惊人非偶然 Archived 2012-10-17 at the Wayback Machine.2012-04-12
2. ↑  世青赛中国铸就辉煌历史 超白金一代悄然崛起 Archived 2014-02-02 at the Wayback Machine.2010-07-11
3. ↑  中国队员评分：郭艾伦最高分 王哲林成最大发现(չաշխատող հղում)
2010年10月2日
4. ↑  17年全球峰会最弱中国球员 2米13新星离NBA有多远 Archived 2012-04-10 at the Wayback Machine.2012年04月08日新浪体育
5. ↑  U18男篮亚青赛评奖结果揭晓 王哲林当选MVP(չաշխատող հղում)
2012年08月30日
6. ↑  国奥12人点评：王哲林需提高一点 后卫线有新发现 Archived 2012-09-26 at the Wayback Machine.2012年09月22日
7. ↑  福建男篮正式宣布签约王哲林 合同细节尚未透露 Archived 2012-10-26 at the Wayback Machine.2012-06-22
8. ↑  王哲林砍24+21赵泰隆30分 福建客场送吉林三连败 Archived 2013-06-13 at the Wayback Machine.2013年02月1日
9. ↑  "红队36：56不敌步行者". Արխիվացված է the original 2018 թ․ հուլիսի 6-ին. Retrieved 2018 թ․ հուլիսի 6.
10. ↑  "红队不敌火箭". Արխիվացված է the original 2018 թ․ հուլիսի 9-ին. Retrieved 2018 թ․ հուլիսի 10.
11. ↑  "王哲林自投自抢". Արխիվացված է the original 2018 թ․ հուլիսի 10-ին. Retrieved 2018 թ․ հուլիսի 10.
12. ↑  "红队大比分不敌国王". Արխիվացված է the original 2018 թ․ հուլիսի 10-ին. Retrieved 2018 թ․ հուլիսի 10.
13. ↑  "王哲林nba大门逐渐关闭". Արխիվացված from the original on 2018 թ․ հուլիսի 15. Retrieved 2018 թ․ հուլիսի 15.
14. ↑  "红队结束与nba夏季联赛球队拉练征程，最后一站惜败底特律". Արխիվացված է the original 2018 թ․ հուլիսի 15-ին. Retrieved 2018 թ․ հուլիսի 15.
15. ↑  "红队62：66底特律". Արխիվացված է the original 2018 թ․ հուլիսի 15-ին. Retrieved 2018 թ․ հուլիսի 15.
16. ↑  "男篮结束夏季联赛赛程". Արխիվացված է the original 2019 թ․ օգոստոսի 25-ին. Retrieved 2019 թ․ օգոստոսի 25.

Արտաքին հղումներ
----------------

* 王哲林：他们说我来自潘多拉星球(չաշխատող հղում)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Sina Weibo |
|  |
| Թեմատիկ կայքեր | Basketball-Reference.com (խաղացող) · Basketball-Reference.com (Եվրոպա) · DraftExpress · Eurobasket.com (խաղացող) · RealGM · ՖԻԲԱ |

 |